REGOLAMENT TAL-KUMMISSJONI (KE) Nru 1128/2008
ta' l-14 ta’ Novembru 2008
li jemenda r-Regolament tal-Kunsill (KE) Nru 40/2008 fir-rigward tal-lista ta' bastimenti li jwettqu sajd illegali, mhux rappurtat u mhux regolat fit-Tramuntana tal-Atlantiku
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 40/2008 tas-16 ta' Jannar 2008 li jistabbilixxi għall-2008 l-opportunitajiet ta' sajd u l-kondizzjonijiet assoċjati magħhom għal ċerti stokkijiet ta' ħut, applikabbli fl-ilmijiet tal-Komunità u, għal bastimenti Komunitarji, f'ilmijiet fejn huma meħtieġa limiti ta' qbid (1), u b’mod partikolari l-punt 4 tal-Anness XIII tiegħu,
Billi:
(1)
Il-Komunità Ewropea ilha mill-1981 Parti fil-Konvenzjoni dwar il-Kooperazzjoni Multilaterali Futura fis-Sajd fil-Grigal tal-Atlantiku (2). Ir-Regolament (KE) Nru 40/2008 jistabbilixxi d-dispożizzjonijiet tal-Komunità li jimplimentaw il-miżuri deċiżi f'dak il-kuntest, inkluż fl-Appendiċi għall-Anness XIII tal-lista ta' bastimenti li ġew konfermati mill-Kummissjoni tas-Sajd fil-Grigal tal-Atlantiku(NEAFC) kif ukoll mill-Organizzazzjoni tas-Sajd fil-Majjistral tal-Atlantiku (NAFO) li wettqu sajd illegali, mhux rappurtat u mhux regolat (il-lista IUU).
(2)
F'Lulju 2008, il-NEAFC għamlet rakkomandazzjoni li temenda l-lista IUU. L-implimentazzjoni ta' dik ir-rakkomandazzjoni fil-Komunità għandha tiġi żgurata.
(3)
Għaldaqstant ir-Regolament (KE) Nru 40/2008 għandu jiġi emendat kif meħtieġ,
ADOTTAT DAN IR-REGOLAMENT:
Artikolu 1
L-Appendiċi tal-Anness XIII għar-Regolament (KE) Nru 40/2008 għandu jinbidel bit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 14 ta’ Novembru 2008.